ai4bharat/Pralekha huggingface dataset:
सुक्ष्म, लघु आणि मध्यम उदयोग मंत्रालय
सूक्ष्म, लघु आणि मध्यम उद्योगांबाबतची अद्ययावत माहिती
नवी दिल्ली, 25 जुलै 2022
सूक्ष्म, लघु आणि मध्यम उद्योग मंत्रालय, सूक्ष्म, लघु आणि मध्यम उद्योगांची नोंदणी करणे, नोंदणी रद्द करणे आणि रोजगाराची माहिती उद्यम नोंदणी पोर्टलवर संकलित करते.
गेल्या तीन आर्थिक वर्षांतील शेड्युलड वाणिज्यिक बँकांद्वारे सूक्ष्म, लघु आणि मध्यम उद्योग क्षेत्राला दिलेल्या कर्जाची थकबाकी खाली दिल्याप्रमाणे वाढता कल दर्शवते.
Amount in Rs. in Crore
|
|
Year/Quarter ended
|
|
Amt. O/s
|
|
March 2020
|
|
16,13,582.17
|
|
March 2021
|
|
17,83,924.80
|
|
March 2022|
|
20,22,634.29
Source: Priority Sector Return submitted by SCBsDate is provisional
भारत सरकारने आत्मनिर्भर भारत योजनेअंतर्गत देशातील सूक्ष्म, लघु आणि मध्यम उद्योगांना साहाय्य करण्यासाठी विविध योजना घोषित केल्या आहेत. यामध्ये संकटातील एमएसएमईसाठी पूरक कर्ज.  3 लाख कोटी रुपयांची आपत्कालीन पतमर्यादा हमी योजना एमएसएमईसह काही व्यवसायांसाठी लागू, याची मर्यादा 5 लाख कोटी रुपयांपर्यंत वाढवली आहे  आत्मनिर्भर भारत निधीतून 50,000 कोटी रुपये मदत  एमएसएमईजच्या वर्गीकरणासाठी नवीन सुधारित निकष.  व्यवसाय करण्याच्या सुलभतेसाठी ‘उद्यम नोंदणी’द्वारे एमएसएमईजची नव्याने नोंदणी. 200 कोटी रु. पर्यंतच्या खरेदीसाठी जागतिक निविदा नाहीत.
सूक्ष्म लघु आणि मध्यम उद्योग राज्यमंत्री भानु प्रताप सिंह वर्मा यांनी राज्यसभेत एका लेखी उत्तरात ही माहिती दिली.S.Kakade/B.Sontakke/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 158
अल्पसंख्यांक मंत्रालय
अल्पसंख्याक समुदायांच्या मुलांच्या सामाजिक-आर्थिक आणि शैक्षणिक सक्षमीकरणासाठी सरकारने उचलली पावले
नवी दिल्ली, 15 मार्च 2023
देशभरातील अल्पसंख्याक समुदायातील मुलांच्या सामाजिक-आर्थिक आणि शैक्षणिक सक्षमीकरणासाठी आणि त्यांचे शाळेतून गळतीचे प्रमाण कमी करण्यासाठी शिक्षणाला प्रोत्साहन देत केंद्र सरकारने अनेक पावले उचलली आहेत. या मुलांसाठी दहावी पूर्व  शिष्यवृत्ती योजना जानेवारी 2008 मध्ये मंजूर करण्यात आली होती आणि ती 2021-22 पर्यंत लागू होती. अकरावी, बारावी आणि उच्च वर्गांसाठी नोव्हेंबर 2007 मध्ये दहावी नंतर  शिष्यवृत्ती सुरू करण्यात आली. 2007 मध्ये तांत्रिक आणि व्यावसायिक अभ्यासक्रमांसाठी ‘मेरिट-कम-स्कॉलरशिप’ सुरू झाली. अल्पसंख्याक समाजातील विद्यार्थ्यांनी मोठ्या संख्येने या कार्यक्रमांचा लाभ घेतला आहे. या सर्व योजनांमध्ये 30% जागा विद्यार्थिनींसाठी राखीव ठेवण्यात आल्या आहेत.
या व्यतिरिक्त सरकारने कौशल्य विकास आणि उद्योजकता मंत्रालय, सामाजिक न्याय आणि सक्षमीकरण मंत्रालय, वस्त्रोद्योग मंत्रालय, सांस्कृतिक मंत्रालय, महिला आणि बाल विकास मंत्रालय तसेच ग्रामीण विकास मंत्रालय या विविध मंत्रालयाच्या योजनांद्वारे अल्पसंख्याकांसह समाजातील आर्थिकदृष्ट्या दुर्बल आणि कमी विशेषाधिकारप्राप्त घटकांसह प्रत्येक स्तराच्या कल्याणासाठी आणि उन्नतीसाठी विविध योजना लागू केल्या आहेत. याविषयी केंद्रीय अल्पसंख्याक व्यवहार मंत्री स्मृती इराणी यांनी राज्यसभेत एका लेखी उत्तरात ही माहिती दिली.S.Bedekar/P.Jambhekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 81
माहिती आणि प्रसारण मंत्रालय
माहिती आणि प्रसारण मंत्रालयात विशेष स्वच्छता मोहिम 3.0 ने घेतला वेग
नवी दिल्ली, 5 ऑक्टोबर 2023
माहिती आणि तंत्रज्ञान मंत्रालयाने आपल्या मुख्य सचिवालयात आणि देशाच्या विविध भागात असलेल्या इतर उपकार्यालयात/संलग्न कार्यालयात विशेष स्वच्छता मोहीमेच्या तिसऱ्या टप्प्याला सुरुवात केली आहे. या अभियानाच्या तयारीच्या टप्प्यात, म्हणजे 15 सप्टेंबर 2023 पासून डीएपीआरजी च्या मार्गदर्शक सूचनांनुसार विविध निकषांच्या आधारावर जी उद्दिष्टे निश्चित करण्यात आली होती,त्यांची पूर्तता या अभियान काळात केली जाणार आहे. अभियानाचा मुख्य टप्पा 2 ऑक्टोबर 2023 पासून सुरू झाला असून तो 31 ऑक्टोबर 2023 पर्यंत सुरू राहणार आहे. या अभियानाच्या काळात, विशिष्ट स्थळे स्वच्छ करण्यावर भर दिला जाणार असून लोकांमध्ये स्वच्छतेबद्दल जागृती निर्माण करत, कार्यालयांमधे स्वच्छताविषयक उत्तम पद्धती राबवण्याबद्दल माहिती दिली जाणार आहे.
ज्या ठिकाणी स्वच्छता अभियान राबवले जात आहे, तिथली काही क्षणचित्रे..
माहिती आणि प्रसारण सचिव,अपूर्व चंद्रा यांनी या अभियानाची प्रगती आणि नियमितपणे अंमलबजावणी आणि देखरेख करण्याच्या यंत्रणेचा आढावा घेतला. स्वच्छता मोहिमेच्या दुसऱ्या टप्प्यादरम्यान रिक्त झालेल्या जागेच्या वापरा विषयी मार्गदर्शन करण्यासाठी आणि मोहिमेदरम्यान त्यावर देखरेख ठेवण्यासाठी अधिका-यांचे एक पथक प्रत्यक्ष स्थळी नियुक्त करण्याचा निर्णयही घेण्यात आला आहे.
3.निश्चित केलेली उद्दिष्ट आणि त्यासंदर्भात विविध मापदंडावर सुरु असलेले कार्य याप्रमाणे-
|
|
S. No.
|
|
Parameters
|
|
Targets
|
|
-
|
|
No. of Outdoor campaigns to be conducted
|
|
644
|
|
-
|
|
Scraps items identified for disposed of 
|
|
89,926
|
|
-
|
|
Number of pending references from MPs
|
|
92
|
|
-
|
|
Pending Parliamentary Assurances
|
|
15
|
|
-
|
|
Pending PMO References
|
|
04
|
|
-
|
|
Pending Public Grievances
|
|
296
|
|
-
|
|
Pending PG Appeals
|
|
61
|
|
-
|
|
Number of files to be reviewed
|
|
49984
|
|
-
|
|
Number of e-files identified for closing
|
|
1640
N.Chitale/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 48
नागरी उड्डाण मंत्रालय
मोबाईलवर डिजी यात्रा अॅप वापरकर्त्यांची संख्या दहा लाखांच्या वर
नवी दिल्ली, 22 जून 2023
मोबाईलवर डिजी यात्रा अॅप्लिकेशन वापरणाऱ्या प्रवाशांची संख्या या आठवड्यात दहा लाखांच्या पुढे गेली आहे. 1 डिसेंबर 2022 रोजी नागरी विमान वाहतूक आणि पोलाद मंत्री ज्योतिरादित्य एम. सिंधिया यांनी या अॅपचं उद्घाटन केले, तेव्हापासून 1.746 दशलक्ष लोकांनी या सुविधेचा लाभ घेतला आहे.
20 जून 2023 पर्यंत डिजी यात्रा अॅपचे वापरकर्ते:
|
|
Digi Yatra App installed base
|
|
|
|
|
|
|
|
Total App users:
|
|
1,020 K
|
|
K=1,000
|
|
|
|
Android:
|
|
866 K
|
|
App Rating:
|
|
4.1
|
|
iOS:
|
|
154 K
|
|
App Rating:
|
|
4.1
सुविधेचे उद्घाटन केल्यापासून वापरकर्त्यांची विमानतळ निहाय आकडेवारी:
|
|
Airport name
|
|
Total DY PAX till 20th June 23
|
|
Last 7 days' average Digi Yatra adoption %age
|
|
Delhi
|
|
648,359
|
|
19.00%
|
|
Bengaluru
|
|
503,802
|
|
14.30%
|
|
Varanasi
|
|
225,847
|
|
76.40%
|
|
Vijayawada
|
|
46,668
|
|
62.20%
|
|
Kolkata
|
|
180,361
|
|
18.70%
|
|
Pune
|
|
104,133
|
|
23.20%
|
|
Hyderabad
|
|
37,133
|
|
4.70%
|
|
Grand Total DY PAX
|
|
1,746,303
|
|
सुरूवातीला डिजी यात्रा अॅप सुविधा नवी दिल्ली, बंगळुरू आणि वाराणसी या तीन विमानतळांवर डिसेंबर 2022 मध्ये सुरू करण्यात आली. त्यानंतर एप्रिल 2023 मध्ये विजयवाडा, कोलकाता, हैदराबाद आणि पुण्यात ही सुविधा उपलब्ध झाली. या सात विमानतळांवर डिजी यात्रा सुविधेचा लाभ घेणारे प्रवासी पुढीलप्रमाणे:
|
|
Airport Name
|
|
Total Airport PAX
|
|
Total DY PAX from 1st April 23 to 20th Jun 23
|
|
DY PAX adoption %age from the start
|
|
Last 7 days' average Digi Yatra adoption %age
|
|
Vijayawada
|
|
91,313
|
|
46,668
|
|
51.11%
|
|
62.20%
|
|
Pune
|
|
875,091
|
|
104,133
|
|
11.90%
|
|
23.20%
|
|
Kolkata
|
|
1,675,315
|
|
180,361
|
|
10.77%
|
|
18.70%
|
|
Varanasi
|
|
269,237
|
|
152,585
|
|
56.67%
|
|
76.40%
|
|
Delhi
|
|
4,803,358
|
|
465,591
|
|
9.69%
|
|
19.00%
|
|
Hyderabad
|
|
2,081,400
|
|
37,133
|
|
1.78%
|
|
4.70%
|
|
Bengaluru
|
|
2,957,547
|
|
313,464
|
|
10.60%
|
|
14.30%
डिजी यात्रा या नागरी विमान वाहतूक मंत्रालयाच्या उपक्रमात फेशिअल बायोमेट्रिक पडताळणी तंत्रज्ञानाचा वापर करून बायोमेट्रिक बोर्डिंग प्रणालीचा वापर केला जातो. विमानतळावरील प्रवाशांना अडथळाविरहीत आणि त्रासमुक्त अनुभव मिळावा हे या सुविधेचे उद्दिष्ट आहे. अनेक ठिकाणी तिकीट आणि ओळखपत्रांच्या प्रत्यक्ष, पडताळणीची गरज दूर करून उपलब्ध पायाभूत सुविधांद्वारे उत्तम डिजिटल तंत्रज्ञान सेवा देणे हाही या सुविधेचा हेतू आहे.
डिजी यात्रा प्रक्रियेत प्रवाशांची वैयक्तिक ओळख माहिती  एका ठिकाणी साठवून ठेवली जात नाही.प्रवाशांचा सर्व डेटा प्रवाशांच्या स्मार्टफोनच्या वॉलेटमध्ये एन्क्रिप्ट आणि संग्रहित केला जातो. प्रवासी जिथून प्रवास सुरू करणार आहे त्या मूळ विमानतळावर मर्यादित कालावधीसाठी डेटा शेअर केला जातो कारण या ठिकाणी डिजी यात्रा ओळखपत्र प्रमाणित करणे आवश्यक असते. उड्डाणाच्या 24 तासांच्या आत प्रणालीमधून डेटा साफ केला जातो. प्रवास सुरू असताना आणि केवळ मूळ विमानतळावर प्रवाश्यांकडून डेटा थेट सामाईक केला जातो. डेटा एन्क्रिप्ट केलेला असल्याने तो इतर कोणताही घटक वापरू शकत नाही आणि कोणत्याही भागधारकांसह तो सामायिक करता येत नाही.N.Chitale/P.Jambhekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 102
अर्थ मंत्रालय
3,05,984 कोटी रुपयांची सुधारित पुनर्रचित परिणामकारक वीज वितरण क्षेत्र योजना सुरू केली जाईल
हरित ऊर्जा स्रोतांमधून हायड्रोजन निर्माण करण्यासाठी 2021-22 मध्ये हायड्रोजन ऊर्जा मिशन सुरु करणार
नवी दिल्ली, 1 फेब्रुवारी 2021
केंद्रीय अर्थ आणि कॉर्पोरेट व्यवहार मंत्री निर्मला सीतारमण यांनी 2021-22 च्या अर्थसंकल्पीय भाषणात आगामी 5 वर्षांसाठी 3,05,984 कोटी रुपयांची सुधारित पुनर्रचित, परिणामकारक वीज वितरण क्षेत्र योजना सुरू करण्याचा प्रस्ताव सादर केला. आर्थिक सुधारणांशी निगडीत प्री-पेड स्मार्ट मीटरिंग आणि फीडर वेगळे करणे, प्रणालीचे अद्ययावतीकरण इत्यादी सुविधांद्वारे पायाभूत सुविधांच्या निर्मितीसाठी ही योजना डिस्कॉमला सहाय्य करेल. सीतारमण यांनी यावेळी देशभरातील वितरण कंपन्यांच्या मक्तेदारीकडेही लक्ष वेधले आणि ग्राहकांना एकापेक्षा अधिक वितरण कंपन्यांमधील पर्याय निवडण्याची संधी देण्यासाठी एक स्पर्धात्मक रचना तयार करण्याचा प्रस्ताव दिला.
हरित आणि शाश्वत भविष्यासाठी अर्थमंत्र्यांनी, नोव्हेंबर 2020 मध्ये पंतप्रधानांनी केलेल्या घोषणेची पूर्तता करणाऱ्या हरित उर्जा स्त्रोतांमधून हायड्रोजन निर्मितीसाठी 2021-22 मध्ये सर्वसमावेशक राष्ट्रीय हायड्रोजन ऊर्जा अभियान सुरू करण्याचा प्रस्तावही मांडला.
संरक्षण मंत्रालय
राष्ट्रपतींनी प्रजासत्ताक दिनानिमित्त सशस्त्र दलाच्या जवानांना 384 शौर्य पुरस्कार आणि इतर संरक्षण पुरस्कारांना मंजुरी दिली
नवी दिल्ली, 25 जानेवारी 2022
राष्ट्रपतींनी 73 व्या प्रजासत्ताक दिनाच्या पूर्वसंध्येला सशस्त्र दलातील जवानांना आणि इतरांना 384 शौर्य आणि इतर संरक्षण पुरस्कारांना मंजुरी दिली आहे. यामध्ये 12 शौर्य चक्र, 29 परम विशिष्ट सेवा पदके, 04 उत्तम युद्ध सेवा पदके, 53 अति विशिष्ट सेवा पदके, 13 युद्ध सेवा पदके, 03 बार ते विशिष्ट सेवा पदके, 122 विशिष्ट सेवा पदके, 03 बार ते सेना पदके , 81 सेना पदके , 02 वायु सेना पदके , 40 सेना पदके , 08 नौसेना पदके , आणि 14 वायु सेना पदके .
राष्ट्रपतींनी मंजूर केलेल्या शौर्य आणि इतर संरक्षण पुरस्कार प्राप्तकर्त्यांची संपूर्ण यादी खालीलप्रमाणे आहे:
M.Chopade/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 176
पेयजल आणि स्वच्छता मंत्रालय
स्वच्छ भारत योजनेअंतर्गत ग्रामीण स्वच्छतेचे उद्दिष्ट 85 टक्के साध्य
केंद्र सरकारच्या स्वच्छ भारत अभियानाअंतर्गत देशातील गावांचा चेहरामोहरा बदलतो आहे. या अभियानाअंतर्गत ग्रामीण स्वच्छतेचे 85 टक्के काम पूर्ण झाले आहे. गावातल्या समुदायांनी एकत्र येऊन आतापर्यंत 7.4 कोटी शौचालये बांधली आहेत. तसेच 3.8 लाख गावे आणि 391 जिल्हे हागणदारीमुक्त घोषित करण्यात आले आहेत.
या अभियानाअंतर्गत सर्व गावांमध्ये अत्यंत वेगाने काम सुरू आहे. एका स्वतंत्र संस्थेने केलेल्या सर्वेक्षणानुसार 6 हजार गावांमधील 90 हजार घरांमध्ये आता शौचालये वापरली जातील. प्रमाण 93.4 टक्के आहे.
हागणदारीमुक्त आणि शौचालय बांधणी अशा दोन्ही उद्दिष्टांसाठी काम करणारे स्वच्छ भारत अभियान देशातले पहिलेच अभियान आहे. या दोन्ही उद्दिष्टांमुळे ग्रामीण जनतेत तळागाळापर्यंत स्वच्छतेची जाणीव निर्माण झाली आहे आणि हे अभियान खऱ्या अर्थाने जन चळवळ झाली आहे.
N.Sapre/R.Aghor/P.Kor
(Visitor Counter : 94
आर्थिक व्यवहार विषयक मंत्रिमंडळ समिती
अहमदाबादमध्ये धोलेरा येथे नवा ग्रीनफिल्ड विमानतळ विकसित करण्यास केंद्रीय मंत्रिमंडळाची मंजुरी
नवी दिल्ली, 14 जून 2022
पंतप्रधान नरेंद्र मोदी यांच्या नेतृत्वातील केंद्रीय मंत्रिमंडळाच्या आर्थिक व्यवहारविषयक समितीने, गुजरातमध्ये धोलेरा येथे नवे ग्रीनफिल्ड विमानतळ विकसित करण्याच्या पहिल्या टप्प्याला मंजुरी दिली आहे. यासाठी 1305 कोटी रुपयांचा खर्च अपेक्षित असून 48 महिन्यांत हा प्रकल्प पूर्ण होण्याचा अंदाज आहे.
हा प्रकल्प 'DIACL म्हणजेच धोलेरा आंतरराष्ट्रीय विमानतळ कंपनी मर्यादित'मार्फत साकारला जाणार आहे. DIACL ही भारतीय विमानतळ प्राधिकरण, गुजरात सरकार आणि NICDIT अर्थात राष्ट्रीय औद्योगिक मार्गिका विकसन आणि अंमलबजावणी न्यास यांच्या संयुक्त विद्यमाने अस्तित्वात आलेली कंपनी आहे. DIACL मध्ये या तिघांच्या हिश्श्याचे प्रमाण 51:33:16 असे आहे.
DSIR अर्थात धोलेरा विशेष गुंतवणूक क्षेत्रातून प्रवासी आणि कार्गोची आवक-जावक धोलेरा विमानतळामार्फत होणार असून, सदर औद्योगिक क्षेत्राला फायदेशीर ठरेल असे प्रमुख कार्गो वाहतूक केंद्र म्हणून धोलेरा नावारूपाला येण्याची अपेक्षा आहे. अहमदाबादसाठी आणि जवळच्या अन्य भागांसाठी दुसरा/ पर्यायी विमानतळ म्हणूनही या विमानतळाचा उपयोग होऊ शकणार आहे.
हा धोलेरा येथील नवा ग्रीनफिल्ड विमानतळ अहमदाबादपासून 80 किमी इतक्या हवाई अंतरावर असेल. वर्ष 2025-26 पासून हा विमानतळ कार्यान्वित करण्याचे नियोजन करण्यात आले असून, प्रारंभी दरवर्षी 3 लाख प्रवासी येथून प्रवास  करण्याचा अंदाज आहे. तर आगामी 20 वर्षांत येथून प्रवास करणाऱ्या  प्रवाशांची संख्या 23 लाखांपर्यंत वाढण्याची अपेक्षा आहे. वर्ष 2025-26 पासून वार्षिक कार्गो आवक-जावक 20,000 टन होण्याचा अंदाज असून आगामी 20 वर्षांत कार्गो आवक-जावक 2,73,000 टनांपर्यंत वाढण्याची अपेक्षा आहे.R.Aghor/J.Waishampayan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
अफगाणिस्तानमधल्या भूकंपात झालेल्या जीवितहानीबद्दल पंतप्रधान नरेंद्र मोदी यांनी व्यक्त केल्या शोकसंवेदना
नवी दिल्ली, 22 जून 2022
अफगाणिस्तानमधल्या भूकंपात झालेल्या जीवितहानीबद्दल पंतप्रधान नरेंद्र मोदी यांनी शोकभावना व्यक्त केल्या आहेत.
“अफगाणिस्तानमध्ये झालेल्या भीषण भूकंपाचे वृत्त अत्यंत वेदनादायी आहे. या भूकंपात बळी गेलेल्यांच्या कुटुंबियांप्रती मी माझ्या शोकसंवेदना व्यक्त करतो. या कठीण काळात, भारत, अफगाणिस्तानच्या नगरिकांसोबत खंबीरपणे उभा आहे. तिथल्या जनतेला आवश्यक ती सर्व मदत पाठवण्यासाठी भारत तयार आहे.” असे ट्वीट पंतप्रधानांनी केले आहे.
S.Kulkarni /R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
वाणिज्य आणि उदयोग मंत्रालय
‘नवे परदेशी व्यापार धोरण 2021-26’ वर चर्चा करण्यासाठी वाणिज्य आणि उद्योगविषयक संसदीय सल्लागार समितीची बैठक संपन्न
‘नवे परदेशी व्यापार धोरण 2021-26’ वर चर्चा करण्यासाठी वाणिज्य आणि उद्योगविषयक संसदीय सल्लागार समितीची बैठक आज झाली. केंद्रीय वाणिज्य आणि उद्योग राज्यमंत्री हरदीपसिंग पुरी यांच्या अध्यक्षतेखाली झालेल्या या बैठकीला संसद सदस्य आणि वरिष्ठ अधिकारी उपस्थित होते.
यावेळी संसद सदस्यांना नव्या परदेशी व्यापार धोरणाविषयी माहिती देण्यात आली. भारताचे परदेशी व्यापार धोरण पारंपारिकरीत्या पाच वारशातून एकदा तयार केले जाते.याधीचे धोरण 2015-20 या कालावधीसाठी होते, मात्र, कोविडच्या पार्श्वभूमीवर या धोरणाला एका वर्षाची मुदतवाढ देण्यात आली होती.
नवे परदेशी व्यापार धोरण एक एप्रिल 2021 पासून लागू होईल. आंतरराष्ट्रीय व्यापारात भारताला नेतृत्वक्षम बनवण्यासाठी आणि व्यापारी तसेच सेवांच्या निर्यातीतून मिळालेल्या लाभांचा वापर देशाची अर्थव्यवस्था मजबूत करत रोजगार निर्मितीसाठी केला जाईल, जेणेकरुन, भारताला पाच ट्रिलीयन डॉलर्सच्या अर्थव्यवस्थेचे उद्दिष्ट गाठता येईल, अशी माहिती यावेळी देण्यात आली.
निर्यातीला मोठ्या प्रमाणात चालना मिळाल्यास भारताला हे उद्दिष्ट गाठणे शक्य होईल. त्यासाठी, देशांतर्गत आणि परदेशी व्यापारी तसेच गुंतवणूकदारांच्या समस्या आणि तक्रारी लक्षात घेऊन, त्यांचे निवारण करणे, उद्योग सुलभ वातावरण निर्माण करणे, कमी खर्चिक आणि लॉजिस्टिक तसेच पायाभूत सुविधा उपलब्ध करून देणे, अशा उपाययोजना केल्या जातील.
नव्या परदेशी व्यापार धोरणाचा महत्वाचा घटक, जिल्हा निर्यात केंद्रे हा असेल. वाणिज्य मंत्रालय राज्य आणि केंद्रशासित प्रदेश तसेच स्थानिक प्रशासनाच्या मदतीने हा उपक्रम राबवण्यासाठी प्रयत्नशील आहे. या केंद्रांच्या स्थापनेची प्रक्रिया टप्याटप्याने केली जाईल. या केंद्रांच्या माध्यमातून देशाची निर्यातक्षमता पूर्णपणे वापरणे शक्य होईल.
नव्या परदेशी व्यापार धोरणाची आखणी करण्यासाठी सबंधित लोकांशी सातत्याने बैठका होत आहेत. त्या बैठकांमधील चर्चेची माहितीही यावेळी देण्यात आली. या धोरणाबाबत आतापर्यंत 2000 सुधारणा/सूचना आल्या असून त्या सर्व सूचनांची दखल घेत नवे धोरण तयार केले जाईल.
आजच्या बैठकीतही संसद सदस्यांनी अनेक सूचना आणी प्रस्ताव दिले. या सूचनांचे स्वागत करत, त्यावर सकारात्मक विचार केला जाईल, असे आश्वासन पुरी यांनी या बैठकीत दिले.
पंतप्रधान कार्यालय
थिरूवल्लूवर दिनानिमित्त पंतप्रधानांनी थिरूवल्लूवर यांना वाहिली आदरांजली
नवी दिल्ली 16 जानेवारी 2023
पंतप्रधान नरेंद्र मोदी यांनी थोर विचारवंत थिरूवल्लूवर यांना थिरूवल्लूवर दिनानिमित्त आदरांजली वाहिली आहे. मोदी यांनी यानिमित्ताने थिरूवल्लूवर यांच्या उदात्त विचारांचे स्मरण करून, तरुणांना कुरलचे वाचन करण्याचा आग्रह देखील केला आहे.
ट्विट संदेशात पंतप्रधान म्हणाले;
“थिरूवल्लूवर दिनानिमित्त मी आज प्रसिद्ध विचारवंत थिरूवल्लूवर यांना आदरांजली वाहतो आणि त्यांच्या उदात्त विचारांचे स्मरण करतो. थिरूवल्लूवर यांच्या विचारांमध्ये असलेल्या वैविध्यामुळे ते सर्व थरातील लोकांसाठी प्रेरणेचा मोठा स्त्रोत ठरत आहेत. थिरूवल्लूवर यांची कुरल ही रचना वाचण्याचे आवाहन देखील मी देशातील तरुणांना करू इच्छितो.”
युवा व्यवहार आणि क्रीडा मंत्रालय
ग्रेटर नोइडा येथे भारताच्या यजमान पदात प्रथमच आयोजित होत असलेल्या आशियाई युवा आणि कनिष्ठ वर्ग भारोत्तोलन अजिंक्यपद क्रीडास्पर्धांचे केंद्रीय क्रीडा मंत्री अनुराग सिंह ठाकूर यांच्या हस्ते आज झाले उद्घाटन
नवी दिल्ली, 27 जुलै 2023
भारतात प्रथमच होत असलेल्या आशियाई युवा आणि कनिष्ठ वर्ग भारोत्तोलन अजिंक्यपद क्रीडास्पर्धा 2023 चे केंद्रीय क्रीडा मंत्री अनुराग सिंह ठाकूर यांच्या हस्ते आज 27 जुलै 2023 रोजी उद्घाटन झाले. या स्पर्धा ग्रेटर नोइडा येथील गौतम बुद्ध विद्यापीठात आयोजित करण्यात आल्या आहेत.
या आंतरराष्ट्रीय स्पर्धांमध्ये 30 पेक्षा जास्त भारतीय भारोत्तोलक सहभागी होणार असून त्यापैकी अनेक खेलो इंडिया स्पर्धकांनी गेल्या महिन्यात झालेल्या राष्ट्रकुल भारोत्तोलन अजिंक्यपद स्पर्धेत एकूण 61 पदकांची कमाई करून भारतातर्फे सर्वोत्तम कामगिरी केली आहे.
या स्पर्धेविषयी बोलताना केंद्रीय मंत्री ठाकूर म्हणाले, “भारताच्या यजमानपदात या प्रतिष्ठित स्पर्धेचे आयोजन होत आहे आणि त्यात आशिया खंडातल्या 15 हून अधिक देशांतील 200 क्रीडापटू आणि 50 हून अधिक तांत्रिक कर्मचारी तसेच प्रशिक्षक सहभागी होत आहेत याचा मला खूप आनंद झाला आहे. अशा स्पर्धा भविष्यात क्रीडाक्षेत्रात यश मिळवण्यासाठीचा पाया आहेत. या स्पर्धेत भाग घेणाऱ्या सर्व खेळाडूंना मी सुयश चिंततो.”
भारतीय भारोत्तोलक महासंघाची प्रशंसा करत केंद्रीय मंत्री म्हणाले, “इतक्या कमी कालावधीत एवढ्या मोठ्या अजिंक्यपद स्पर्धांचे आयोजन करणे सोपे नाही हे मी जाणतो. पण इच्छा असली की मार्ग सापडतोच आणि अध्यक्ष सहदेव यादव यांच्या नेतृत्वाखालील भारोत्तोलक महासंघाने ते सिध्द करून दाखवले आहे.”
केंद्रीय मंत्री अनुराग सिंह ठाकूर यांनी यावेळी युवा खेळाडूंना अधिकाधिक सामर्थ्यासह स्पर्धेत उतरण्यासाठी प्रेरित करणाऱ्या कर्णम मल्लेश्वरी, मीराबाई चानू यांसारख्या विविध आदर्श भारतीय भारोत्तोलाकांच्या यशस्वी कामगिरीविषयी देखील त्यांनी सांगितले. गेल्या काही काळात विविध खेलो इंडिया स्पर्धांमध्ये तसेच इतर स्पर्धांमध्ये अनेक पदके जिंकणाऱ्या मार्टिना देवी, हर्षदा गरुड आणि धनुष लोगनाथन यांसारख्या खेळाडूंच्या नव्या पिढीचे देखील त्यांनी अभिनंदन केले.
यावर्षीच्या आशियाई युवा आणि कनिष्ठ वर्ग भारोत्तोलन अजिंक्यपद क्रीडास्पर्धा 28 जुलै रोजी सुरु होणार असून 5 ऑगस्ट 2023 रोजी या स्पर्धांचा समारोप होणार आहे.S.Kakade/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 85
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 213 कोटी 72 लाखांहून अधिक मात्रा देण्यात आल्या
12 ते 14 वर्ष या वयोगटातील मुलामुलींना देण्यात आलेल्या कोविड-19 प्रतिबंधक लसीच्या पहिल्या मात्रांची संख्या 4.04 कोटींहून अधिक
भारतातील सध्याची कोविड सक्रीय रुग्णसंख्या 52,336
गेल्या 24 तासांत देशात 4,417 नव्या कोरोना बाधित रुग्णांची नोंद
देशातील रुग्ण बरे होण्याचा दर सध्या 98.69% टक्के
साप्ताहिक पॉझिटीव्हिटी दर सध्या 2.06 टक्के
आज सकाळी 7 वाजता प्राप्त झालेल्या प्राथमिक अहवालातील आकडेवारीनुसार, भारताच्या कोविड-19 प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 213 कोटी 72 लाख मात्रांचा  टप्पा ओलांडला आहे.
देशातील 12 ते 14 वर्ष वयोगटातील मुलामुलींसाठीची कोविड-19 प्रतिबंधक लसीकरण मोहीम 16 मार्च 2022 रोजी सुरु झाली. आतापर्यंत 4.04 कोटींहून अधिक  किशोरवयीन मुलामुलींना कोविड-19 प्रतिबंधक लसीची पहिली मात्रा देण्यात आली आहे. त्याचप्रमाणे, देशातील वय वर्षे 18 ते 59 या गटातील नागरिकांना कोविड-19 लसीची खबरदारीची मात्रा देण्याची मोहीम देखील 10 एप्रिल 2022पासून सुरु करण्यात आली आहे.
आज सकाळी 7 वाजता प्राप्त झालेल्या प्राथमिक अहवालातील आकडेवारीनुसार, आतापर्यंत देण्यात आलेल्या कोविड प्रतिबंधक लसीच्या एकूण मात्रांची गटनिहाय आकडेवारी खालीलप्रमाणे आहे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,14,325
|
|
2nd Dose
|
|
1,01,09,049
|
|
Precaution Dose
|
|
68,17,643
|
|
FLWs
|
|
1st Dose
|
|
1,84,35,070
|
|
2nd Dose
|
|
1,77,03,207
|
|
Precaution Dose
|
|
1,32,64,802
|
|
Age Group 12-14 years
|
|
1st Dose
|
|
4,04,84,204
|
|
2nd Dose
|
|
3,05,22,195
|
|
Age Group 15-18 years
|
|
1st Dose
|
|
6,17,35,783
|
|
2nd Dose
|
|
5,24,94,179
|
|
Age Group 18-44 years
|
|
1st Dose
|
|
56,07,49,340
|
|
2nd Dose
|
|
51,37,48,879
|
|
Precaution Dose
|
|
6,95,58,309
|
|
Age Group 45-59 years
|
|
1st Dose
|
|
20,39,35,950
|
|
2nd Dose
|
|
19,64,80,537
|
|
Precaution Dose
|
|
3,81,09,335
|
|
Over 60 years
|
|
1st Dose
|
|
12,76,04,209
|
|
2nd Dose
|
|
12,28,16,146
|
|
Precaution Dose
|
|
4,22,85,453
|
|
Precaution Dose
|
|
17,00,35,542
|
|
Total
|
|
2,13,72,68,615
भारतातील कोविड सक्रीय रुग्णसंख्या आता 52,336 इतकी आहे, देशातील आतापर्यंतच्या एकूण कोविड बाधितांच्या तुलनेत ही सख्या 0.12 टक्के आहे.
त्यामुळे, भारतातील कोविड रुग्ण बरे होण्याचा दर आता 98.69 टक्के झाला आहे. गेल्या 24 तासांत 6,032 रुग्ण कोविड आजारातून बरे झाले आहेत. देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,38,86,496 झाली आहे.
गेल्या 24 तासांत, देशात नव्या 4,417 कोविड रुग्णांची नोंद झाली.
गेल्या 24 तासांत देशात कोविड संसर्ग तपासण्यासाठी एकूण 3,67,490 चाचण्या करण्यात आल्या. देशात आतापर्यंत एकंदर 88 कोटी 77 लाखांहून अधिक  चाचण्या करण्यात आल्या आहेत.
देशात साप्ताहिक पॉझिटीव्हिटी दर सध्या 2.06% आहे आणि दैनंदिन पॉझिटीव्हिटी दर 1.20 % इतका नोंदला गेला आहे.
वाणिज्य आणि उदयोग मंत्रालय
जागतिक नवोन्मेष निर्देशांकात भारताला पहिल्या 25 मध्ये आणण्याचे ध्येय ठेवूया - पीयूष गोयल
पहिल्यावहिल्या स्टार्टअप इंडिया नवोन्मेष सप्ताहाचे उद्घाटन
नवी दिल्ली, 10 जानेवारी 2022
जागतिक नवोन्मेष निर्देशांकात भारताचे स्थान पहिल्या पंचवीसमध्ये घेऊन जाण्यासाठी प्रयत्न करावेत, असे आवाहन केंद्रीय वाणिज्य आणि उद्योग, ग्राहक व्यवहार, अन्न आणि सार्वजनिक वितरण तसेच वस्त्रोद्योग मंत्री पीयूष गोयल यांनी आज नवोन्मेष व्यवस्थेशी संबंधित सर्वांना केले.
2014 मध्ये भारत जागतिक नवोन्मेष निर्देशांकात असलेल्या 76 व्या स्थानावरून 2019 मध्ये 46 व्या नंबर वर झेप घेता झाला हे आपल्या स्टार्ट अप म्हणजेच नवोद्योगांमुळे शक्य झाले आहे, असे केंद्रीय मंत्री पीयूष गोयल यांनी सांगितले. ते आज नवी दिल्लीत स्टार्टअप भारत नवोन्मेष सप्ताहाच्या दूरदृश्य प्रणालीद्वारे केलेल्या उद्घाटनाच्या वेळी बोलत होते.
पहिल्यावहिल्या स्टार्ट अप नवोन्मेष सप्ताहाच्या उद्घाटन सोहळ्यात सामील होता आल्याबद्दल आनंद व्यक्त करून गोयल त्यांनी आजादी का अमृत महोत्सव या उपक्रमाचा भाग म्हणून नवोन्मेष उत्सव साजरा होत आहे असे स्पष्ट करून हे आपल्या सर्वांना स्टार्ट अप व्यवस्था वृद्धिंगत करण्यासाठी कृतीशील होण्याचे आवाहन आहे असे सांगितले.
स्टार्टअप सप्ताह सोहळ्याचे संस्थात्मीकरण होऊन तो वार्षिक उत्सव म्हणून साजरा व्हावा असे मत मंत्रीमहोदयांनी व्यक्त केले. त्यामुळे आपल्याला नवसंशोधन, नवकल्पना आणि नव उत्साह याद्वारे स्टार्टअप्स व्यवस्थेचा आढावा घेता येईल असे मत मंत्रीमहोदयांनी व्यक्त केले.
आपण नवोद्योजकतेचा सोहळा करत असतानाच नवोद्योगांची भावी वाटचाल सुलभ व्हावी म्हणून भविष्याचा वेध घेणारा दृष्टीकोन विकसित होण्याची आवश्यकता त्यांनी यावेळी व्यक्त केली.
भारताचा 75वा स्वातंत्र्यदिन साजरे करणाऱ्या आझादी का अमृतमहोत्सव या उपक्रमाअंतर्गत भारतातील नवोद्योजकतेची व्याप्ती व प्रसार यांचे दर्शन घडवण्यासाठी साप्ताहिक नवोन्मेष सोहळा होत आहे.
जग महामारींच्या सततच्या लाटांना तोंड देत असताना भारतीय नवोद्योजकांनी लोकांच्या आरोग्याशी संबधीत नवोद्योगांचा विचार करावा असे आवाहनही पीयूष गोयल यांनी यावेळी नवोद्योजकांना केले.M.Chopade/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 164
भूविज्ञान मंत्रालय
नैऋत्य उत्तर प्रदेश आणि आसपासच्या भागात चक्रीवादळ घोंगावत आहे
राजस्थानात वादळी वारे आणि विजांच्या कडकडाटासह तुरळक ठिकाणी अतिमुसळधार पाऊस पडण्याची शक्यता
राजस्थान, हरियाणा, चंदीगड आणि दिल्ली, पश्चिम उत्तर प्रदेश, छत्तीसगड, विदर्भ, ओदिशा , पूर्व मध्य प्रदेश, उत्तर मध्य महाराष्ट्र आणि मराठवाडा आणि तामिळनाडू, पुडुचेरी आणि कराईकल येथे पुढल्या 12 तासांत विजांच्या गडगडाटासह वादळ येण्याची शक्यता
भारतीय हवामानशास्त्र विभाग  च्या राष्ट्रीय हवामान अंदाज केंद्र / प्रादेशिक हवामान केंद्र, नवी दिल्ली नुसारः
नैऋत्य उत्तर प्रदेश आणि आसपासच्या भागात वादळ घोंगावत असून राजस्थानात वादळी वारे आणि विजांच्या कडकडाटासह मुसळधार पाऊस पडण्याची शक्यता आहे.
यामुळे राजस्थान, हरियाणा, चंदीगड आणि दिल्ली, पश्चिम उत्तर प्रदेश, छत्तीसगड, विदर्भ, ओदिशा , पूर्व मध्य प्रदेश, उत्तर मध्य महाराष्ट्र आणि मराठवाडा आणि तामिळनाडू, पुडुचेरी आणि कराईकल येथे पुढल्या 12 तासांत विजांच्या गडगडाटासह वादळ येण्याची शक्यता आहे.
5 ते 9 सप्टेंबर या काळात विदर्भ, मध्य महाराष्ट्र, मराठवाडा आणि कोकण भागात तुरळक ठिकाणी विजांच्या गडगडाटासह मुसळधार पावसाची शक्यता वर्तवण्यात आली आहे